Kisiparos családban született. A középiskolát szülővárosában végezte (1949), egyetemi tanulmányait a Bolyai Tudományegyetem történelem–filozófia szakán (1953), majd a leningrádi egyetemen doktorált "A Nagy Októberi Forradalmat követő forradalmi fellendülés Erdélyben" című munkájával (1958). A kolozsvári egyetemen tudományos szocializmust tanított 1950-től, egyetemi tanár 1978-tól. 1985-ben nyugdíjazták.